ai4bharat/Pralekha huggingface dataset:
ഭവന, നഗരദാരിദ്ര ലഘൂകരണ മന്ത്രാലയം
സ്വച്ഛ്സര്വ്വേക്ഷണ് 2019 ല് സുസ്ഥിരതയ്ക്കും പൊതുജന പങ്കാളിത്തത്തിനും ഊന്നല്
 ശ്രീ. ഹര്ദ്ദീപ് പുരി പറഞ്ഞു.
2019 ജനുവരി 4 മുതല് 31 വരെയുള്ള കാലയളവിലാണ്രാജ്യത്തുടനീളമുള്ള നഗരങ്ങളിലും പട്ടണങ്ങളിലുമായിസ്വച്ഛ്സര്വ്വേക്ഷണ് 2019 നടക്കുക. മാലിന്യവുംതുറസ്സായ സ്ഥലങ്ങളിലെ മലമൂത്ര വിസര്ജ്ജനമില്ലാത്തതുമായ നഗരങ്ങള് സൃഷ്ടിക്കാന് വലിയതോതിലുള്ള ജനപങ്കാളിത്തംസര്വ്വേ ലക്ഷ്യമിടുന്നു. വൃത്തി, മാലിന്യമില്ലാതാക്കല് എന്നിവയില്മൂന്നാം കക്ഷി നല്കുന്ന സര്ട്ടിഫിക്കറ്റും ഈ വര്ഷത്തെ സര്വ്വേയുടെ പ്രത്യേകതയാണ്. വൃത്തിയുള്ള നഗരങ്ങള് സൃഷ്ടിക്കാനായി, തങ്ങളുടെ പൗരന്മാര്ക്ക് നല്കുന്ന സേവനങ്ങള് മെച്ചപ്പെടുത്തുന്നതിന് നഗരങ്ങള് തമ്മില് ആരോഗ്യകരമായ മത്സരം പ്രോത്സാഹിപ്പിക്കുന്നതിനും സര്വ്വേ പ്രാമുഖ്യം നല്കുന്നു.
ഓണ്ലൈന് എം.ഐ.എസ് വഴി പൂര്ണ്ണമായും ഡിജിറ്റലായാണ്സ്വച്ഛ്സര്വേക്ഷണ് 2019 സംഘടിപ്പിക്കുക. 5000 മാര്ക്കിന്റെചോദ്യാവലിയാണ്സര്വേയിലുണ്ടാവുക. സേവനം നല്കുന്നതിലെ പുരോഗതി, നേരിട്ടുള്ള വിലയിരുത്തല്, പൗരന്മാരുടെ പ്രതികരണവുംവിശദീകരണങ്ങളും എന്നിങ്ങനെ നാലുവിഭാഗങ്ങളില്നിന്നാണ്വിവരശേഖരണം നടത്തുക.
നഗര, പാര്പ്പിടകാര്യ മന്ത്രാലയംമുന്നോട്ടുവെക്കുന്ന മാര്ഗനിര്ദ്ദേശങ്ങളുടെ അടിസ്ഥാനത്തില് നഗരങ്ങള്ക്ക് സ്റ്റ്ാര് റേറ്റിംഗ് നടപ്പിലാക്കും. തുറസ്സായ സ്ഥലങ്ങളിലെ വിസര്ജ്ജനം പൂര്ണ്ണമായും നിര്മ്മാര്ജ്ജനം ചെയ്തെന്ന സര്ട്ടിഫിക്കറ്റുള്ള നഗരങ്ങള്ക്ക് 5% വെയ്റ്റേജ്മാര്ക്ക് നല്കും.
സര്വേ നടപടിക്രമങ്ങള് നഗരങ്ങള്ക്ക് പരിചയപ്പെടുത്താന് അടുത്ത നാലു മാസം മേഖലാ തലങ്ങളില്ശില്പ്പശാലകള് സംഘടിപ്പിക്കുമെന്ന് ശ്രീഹര്ദീപ് പുരിഅറിയിച്ചു. വെബ് അധിഷ്ഠിത സിറ്റിസണ് എന്ഗേജ്മെന്റ് പ്ലാറ്റഫോമായ സ്വച്ഛ്മഞ്ച്, അനായാസ ജീവിത സൂചിക, അനായാസ ജീവിത സൂചിക ഡാഷ്ബോര്ഡ്തുടങ്ങിയവയുംകേന്ദ്ര സഹമന്ത്രി പുറത്തിറക്കി.
AM/MRD
പ്രധാനമന്ത്രിയുടെ ഓഫീസ്
പാരാലിമ്പിക് ഗെയിംസിൽ വെങ്കലം നേടിയ ആർച്ചർ ഹർവീന്ദർ സിംഗിനെ പ്രധാനമന്ത്രി അഭിനന്ദിച്ചു
ടോക്കിയോയിൽ നടക്കുന്ന പാരാലിമ്പിക് ഗെയിംസിൽ വെങ്കലം നേടിയ ആർച്ചർ ഹർവീന്ദർ സിംഗിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ഹർവീന്ദർ സിംഗിന്റേത് മികച്ച പ്രകടനമായിരുന്നു. അദ്ദേഹം മികച്ച നൈപുണ്യവും നിശ്ചയദാർഢ്യവും പ്രകടിപ്പിച്ചു, അത് അദ്ദേഹത്തിന്റെ മെഡൽ നേട്ടത്തിന് കാരണമായി. ചരിത്രപരമായൊരു വെങ്കല മെഡൽ നേടിയതിന് അദ്ദേഹത്തിന് അഭിനന്ദനങ്ങൾ. "
രാജ്യരക്ഷാ മന്ത്രാലയം
ഇന്ത്യ - വിയറ്റ്നാം പ്രതിരോധ മന്ത്രാലയങ്ങൾ സംയുക്തമായി പ്രദർശനവും വെബ്ബിനാറും സംഘടിപ്പിച്ചു
ന്യൂഡൽഹി, ഏപ്രിൽ 20,2021
ഇന്ത്യൻ പ്രതിരോധ മന്ത്രാലയം, വിയറ്റ്നാമിലെ ദേശീയ പ്രതിരോധ മന്ത്രാലയം എന്നിവയുടെ നേതൃത്വത്തിൽ 2021 ഏപ്രിൽ 20ന് വെബ്ബിനാറും പ്രദർശനവും സംഘടിപ്പിച്ചു. ഇന്ത്യ -വിയറ്റ്നാം പ്രതിരോധ സഹകരണം എന്ന
പ്രമേയത്തെ ആസ്പദമാക്കിയാണ് വെബ്ബിനാർ നടന്നത്.
വിവിധ ഇന്ത്യൻ വ്യവസായ സംരംഭങ്ങൾ തങ്ങളുടെ ഉൽപന്നങ്ങളുടെ പ്രദർശനവും ഇതിന്റെ ഭാഗമായി സംഘടിപ്പിച്ചു. പ്രദർശനത്തിൽ 37 വ്യവസായ സംരംഭങ്ങൾ, തങ്ങളുടെ വെർച്ച്വൽ പ്രദർശന സ്റ്റാളുകളും തയ്യാറാക്കിയിരുന്നു ’.
ഇരു രാജ്യങ്ങളിലേയും മുതിർന്ന ഉദ്യോഗസ്ഥർ വെബ്ബിനാറിൽ പങ്കെടുത്തു
കേവലം പ്രാദേശികമായ ലക്ഷ്യങ്ങൾ അല്ല സ്വയംപര്യാപ്ത ഭാരതമെന്ന ദർശനത്തിനുള്ളതെന്നും, ഗുണമേന്മയുള്ളതും ചിലവ് കുറഞ്ഞതുമായ ഉൽപ്പന്നങ്ങൾ ആഗോള ആവശ്യങ്ങൾക്ക് പ്രത്യേകിച്ചും സൗഹൃദ രാഷ്ട്രങ്ങൾക്ക് ലഭ്യമാക്കാൻ ഈ മുന്നേറ്റത്തിലൂടെ ഉദ്ദേശിക്കുന്നതായും പ്രതിരോധ മന്ത്രാലയത്തിന് കീഴിലെ  ജോയിന്റ് സെക്രട്ടറി ശ്രീ അനുരാഗ് ബാജ്പേയ് വ്യക്തമാക്കി
രാജ്യത്തെ കപ്പൽ നിർമ്മാണ വ്യവസായരംഗം ഈ മേഖലയിൽ വലിയ പുരോഗതി കൈവരിച്ചതായി അദ്ദേഹം ചൂണ്ടിക്കാട്ടി. ഇതുമായി ബന്ധപെട്ട പ്ലാറ്റ്ഫോമുകളുടെ നിർമ്മാണം, അറ്റകുറ്റപ്പണികൾ, പാലനം തുടങ്ങിയ മേഖലകളിൽ വിയറ്റ്നാം ഷിപ്പിയാർഡുകളുമായി ചേർന്ന് പ്രവർത്തിക്കാൻ ഇന്ത്യൻ ഷിപ്പിയാർഡുകൾ തയ്യാറാണെന്നും അദ്ദേഹം അറിയിച്ചു
പ്രതിരോധ മന്ത്രാലയത്തിന് കീഴിലെ പ്രതിരോധ ഉത്പാദന വകുപ്പിന്റെ മേൽനോട്ടത്തിൽ, ഫിക്കിയുമായി ചേർന്നാണ് വെബിനാർ സംഘടിപ്പിച്ചത്. രാജ്യത്തെ പ്രതിരോധ ഉൽപന്ന കയറ്റുമതി വർധിപ്പിക്കാനും 2025ഓടെ അഞ്ചു മില്യൺ അമേരിക്കൻ ഡോളർ കയറ്റുമതി എന്ന നേട്ടം സ്വന്തമാക്കാനും ലക്ഷ്യമിട്ട്, സൗഹൃദ വിദേശ രാഷ്ട്രങ്ങളുമായി സംഘടിപ്പിക്കുന്ന വെബിനാർ പരമ്പരയുടെ ഭാഗമായിരുന്നു ഇന്നത്തേത്.
IE/SKY
(Visitor Counter : 130
പ്രത്യേക സേവനങ്ങളും ഫീച്ചറുകളും
2022-23 ൽ നബാർഡ് സംസ്ഥാനത്തിന് 14,157 കോടി രൂപ വായ്പ നൽകി
തിരുവനന്തപുരം : 2023 ജൂലൈ 14
2022-23 കാലയളവിൽ നബാർഡ് കേരളത്തിന് വായ്പ ഇനത്തിൽ 14,157 കോടി രൂപ നൽകി. സംസ്ഥാന ഗവൺമെന്റിനും ഗവൺമെന്റ് സ്ഥാപനങ്ങൾക്കും ബാങ്കുകൾക്കുമാണ് ഈ തുക അനുവദിച്ചത്. ഇക്കാലയളവിൽ വിവിധ വികസന പദ്ധതികൾക്കായി ഏകദേശം 25 കോടി രൂപയും നബാർഡ് വിതരണം ചെയ്തു. നബാർഡ് കേരളാ റീജിയണൽ ഓഫീസിന്റെ നേതൃത്വത്തിൽ തിരുവനന്തപുരത്ത് നടന്ന 42-ാമത് സ്ഥാപക ദിനപരിപാടിയിൽ പുറത്തിറക്കിയ വാർഷിക പ്രകടന റിപ്പോർട്ടിലാണ് ഇക്കാര്യം അറിയിച്ചത്. സംസ്ഥാന ആസൂത്രണ - സാമ്പത്തിക കാര്യ വകുപ്പ്, അഡീഷണൽ ചീഫ് സെക്രട്ടറി, ശ്രീ.പുനീത് കുമാർ പരിപാടി ഉദ്ഘാടനം ചെയ്തു. നബാർഡ് കേരള ചീഫ് ജനറൽ മാനേജർ ഡോ ഗോപകുമാരൻ നായർ സ്വാഗതവും ജനറൽ മാനേജർ ശ്രീ എച് മനോജ് നന്ദിയും പറഞ്ഞു.ആർ ബി ഐ, റീജിയണൽ ഡയറ്കടർ ശ്രീ തോമസ് മാത്യു, എസ് എൽ ബി സി കൺവീനർ ശ്രീ എസ്. പ്രേം കുമാർ, നബാർഡ് ഹെഡ് ഓഫീസ് ചീഫ് ജനറൽ മാനേജർ ശ്രീ ബൈജു എൻ കുറുപ്പ്, ഗവൺമെന്റ്, എഫ് പി ഒ കൾ, സ്വയം സഹായ സംഘങ്ങൾ എന്നിവിടങ്ങളിലെ പ്രതിനിധികൾ, കർഷകർ, നെയ്ത്തുകാർ തുടങ്ങിയവർ ചടങ്ങിൽ സന്നിഹിതരായിരുന്നു. കർഷകശ്രീ പുരസ്കാര ജേതാവ് ശ്രീമതി.സ്വപ്ന ജയിംസിനെയും കാർഷിക സ്റ്റാർട്ട്അപ്പ് ഡീപ് ഫ്ലോ ടെക്നോളജീസിനെയും ചടങ്ങിൽ ആദരിച്ചു.
NS
ആരോഗ്യ, കുടുംബക്ഷേമ മന്ത്രാലയം
വാക്സിൻ പാഴാകുന്നത് കുറച്ചാൽ കോവിഡ് പ്രതിരോധ കുത്തിവയ്പ്പ് ത്വരിതപ്പെടുത്താം
ന്യൂഡൽഹി , ജൂൺ 11, 2021
വാക്സിൻ പാഴാകുന്നത് 1 ശതമാനത്തിൽ താഴെയായി നിയന്ത്രിച്ചു നിർത്തണമെന്ന കേന്ദ്ര ആരോഗ്യ കുടുംബക്ഷേമ മന്ത്രാലയത്തിന്റെ നിർദ്ദേശം യാഥാർത്ഥ്യബോധമില്ലാത്തതും അപ്രായോഗികവുമാണെന്ന് ചില മാധ്യമങ്ങൾ റിപ്പോർട്ട് ചെയ്തിരുന്നു.
വാക്സിൻ വികസനം വളരെയധികം സമയമെടുക്കുന്നതും വാക്സിനുകളുടെ ആവശ്യകത ഉത്പാദനത്തേക്കാൾ പല മടങ്ങ് അധികവുമാണ്. അതുകൊണ്ടു തന്നെ, അവ അതീവ ശ്രദ്ധയോടെ പരമാവധി ഉപയോഗിക്കുന്നുണ്ടോയെന്ന് നിരീക്ഷിക്കുകയും ഉറപ്പാക്കുകയും ചെയ്യേണ്ടത് പ്രധാനമാണ്. ആഗോളതലത്തിൽ ക്ഷാമം നേരിടുന്ന പൊതുജനാരോഗ്യപ്രാധാന്യമുള്ള ഒരു ആവശ്യവസ്തുവാണ് കോവിഡ് -19 വാക്സിൻ. അതിനാൽ, വാക്സിൻ പാഴാകുന്നത് കുറയ്ക്കുകയും പാഴാകുന്നതിന്റെ അളവ് നിയന്ത്രിച്ചു നിർത്തുകയും വേണം.
പാഴാകാതെ സൂക്ഷിക്കുന്ന ഓരോ ഡോസും അർത്ഥമാക്കുന്നത് ഒരാൾക്ക് കൂടി പ്രതിരോധ കുത്തിവയ്പ്പ് നൽകുക എന്നതാണ്. ഇ-വിൻ സാങ്കേതിക സംവിധാനമടങ്ങിയ  കോവിഡ് -19 വാക്സിൻ ഇന്റലിജൻസ് നെറ്റ്വർക്ക്  ആണ് ഇന്ത്യ ഉപയോഗിക്കുന്നത്. ഇതൊരു ഡിജിറ്റൽ പ്ലാറ്റ്ഫോമാണ്. ഇത് ഗുണഭോക്താക്കളെ രജിസ്റ്റർ ചെയ്യുക മാത്രമല്ല വാക്സിൻ വിതരണം നിയന്ത്രിക്കുകയും, സംഭരണം തത്സമയം നിരീക്ഷിക്കാൻ സഹായിക്കുകയും ചെയ്യുന്നു.
ദേശീയ, സംസ്ഥാന, ജില്ലാ തലങ്ങളിലുള്ള 29,000 ശീതീകൃത സംഭരണ കേന്ദ്രങ്ങളിലെ  താപനിലയടക്കം തത്സമയം നിരീക്ഷിക്കുന്നു.
നിലവിലെ കോവിഡ് -19 വാക്സിനുകൾ ‘ഓപ്പൺ വയൽ പോളിസി’ മാനദണ്ഡപ്രകാരമുള്ളവയല്ല.അതായത്, വയൽ തുറന്നുകഴിഞ്ഞാൽ നിശ്ചിത സമയത്തിനുള്ളിൽ കോവിഡ് -19 വാക്സിനുകൾ ഉപയോഗിക്കേണ്ടതുണ്ടെന്ന് സാരം. പ്രതിരോധ കുത്തിവയ്പ്പ് നൽകുന്ന ആരോഗ്യപ്രവർത്തകർ ഓരോ കുപ്പിയും തുറക്കുന്ന തീയതിയും സമയവും അടയാളപ്പെടുത്തണമെന്ന് പ്രത്യേകം നിഷ്ക്കർഷിച്ചിട്ടുണ്ട്. കൂടാതെ തുറന്ന വാക്സിൻ കുപ്പികൾ 4 മണിക്കൂറിനുള്ളിൽ ഉപയോഗിക്കുകയോ നശിപ്പിക്കുകയോ ചെയ്യേണ്ടതുണ്ട്.
പല സംസ്ഥാനങ്ങളും വാക്സിൻ പാഴാക്കാതെ തന്നെ കോവിഡ് -19 പ്രതിരോധ കുത്തിവയ്പ്പ് സംഘടിപ്പിച്ചിട്ടുണ്ട്. മാത്രമല്ല, വയലിൽ സൂക്ഷിച്ചിട്ടുള്ള അധികഡോസുകൾ കൂടി പ്രയോജനപ്പെടുത്തി പാഴാക്കൽ നെഗറ്റീവ് ആക്കുകയും ചെയ്തു. അതിനാൽ, വാക്സിൻ പാഴാകുന്നത് 1 ശതമാനത്തിൽ താഴെയായി നിയന്ത്രിച്ചു നിർത്തണമെന്ന നിർദ്ദേശം ന്യായവും അഭികാമ്യവും കൈവരിക്കാവുന്നതുമാണ്.
കൂടാതെ, ഓരോ പ്രതിരോധ കുത്തിവയ്പ്പ് സെഷനുകളിലും കുറഞ്ഞത് 100 ഗുണഭോക്താക്കളെ ഉറപ്പാക്കണമെന്നും എല്ലാ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും നിർദ്ദേശം നൽകിയിട്ടുണ്ട്, എന്നാൽ, വിദൂരസ്ഥവും ജനസംഖ്യ കുറഞ്ഞതുമായ പ്രദേശങ്ങളിൽ, കുറഞ്ഞ എണ്ണത്തിലുള്ള ഗുണഭോക്താക്കൾക്കായി ഒരു സെഷൻ സംഘടിപ്പിക്കാൻ സംസ്ഥാനങ്ങൾക്ക് തടസ്സമില്ല.നിശ്ചിത എണ്ണത്തിൽ ഗുണഭോക്താക്കളെ തയാറാക്കിയ ശേഷം ഒരു സെഷൻ ആസൂത്രണം ചെയ്യുന്നതാണ് അഭികാമ്യം.
IE/SKY
(Visitor Counter : 175
പ്രധാനമന്ത്രിയുടെ ഓഫീസ്
നാനാക്ഷാഹി സമ്മത് 555-ന്റെ ആരംഭത്തിൽ പ്രധാനമന്ത്രി സിഖ് സമൂഹത്തെ അഭിവാദ്യം ചെയ്തു
നാനാക്ഷാഹി സമ്മത് 555ന്റെ തുടക്കത്തിൽ ലോകമെമ്പാടുമുള്ള സിഖ് സമൂഹത്തിന് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
പ്രധാനമന്ത്രി ട്വീറ്റ് ചെയ്തു :
“നാനാക്ഷാഹി സമ്മത് 555 ആരംഭിക്കുമ്പോൾ, ലോകമെമ്പാടുമുള്ള സിഖ് സമൂഹത്തിന് ആശംസകൾ. വരാനിരിക്കുന്ന വർഷം സന്തോഷവും അത്ഭുതകരമായ ആരോഗ്യവും സമൃദ്ധിയും നിറഞ്ഞതാകട്ടെ.
-ND-
(
ധനകാര്യ മന്ത്രാലയം
ആദായനികുതി വകുപ്പിന്റെ പുതിയ, നികുതിദായക സൗഹൃദ ഇ-ഫയലിംഗ് പോര്ട്ടലിന് 2021 ജൂണ് 7 ന് സമാരംഭം കുറിയ്ക്കും
നിരവധി പുതിയ സവിശേഷതകള് അവതരിപ്പിക്കുന്നു
സൗജന്യമായി ആദായനികുതി റിട്ടേണുകള്  തയാറാക്കല് സംവേദനാത്മക സോഫ്റ്റ്വെയറും ലഭ്യമാകും
നികുതിദായകരുടെ സഹായത്തിനായി പുതിയ കോള് സെന്ററും
ആദായനികുതി വകുപ്പ് അതിന്റെ പുതിയ ഇ-ഫയലിംഗ് പോര്ട്ടലായ www.incometax.gov.in ന് 2021 ജൂണ് 7 ന് സമാരംഭിക്കും. നികുതിദായകര്ക്ക് സൗകര്യങ്ങളും അവര്ക്ക് ആധുനികവും തടസ്സമില്ലാത്തതുമായ ഇടപഴകലും പ്രദാനം ചെയ്യുകയാണ് പുതിയ ഇ-ഫയലിംഗ് പോര്ട്ടലിന്റെ ഉദ്ദേശ്യം. പുതിയ പോര്ട്ടലിന്റെ ചില പ്രത്യേകതകള് താഴെ വിശദീകരിക്കുന്നു
- നികുതിദായകര്ക്ക് ധ്രുതഗതിയില് അധികഫണ്ട് തിരിച്ചു നല്കുന്നതിനായി ആദായനികുതി റിട്ടേണ്സ്  ഉടനടി കാര്യക്രമം ചെയ്യുന്നതിനായി സംയോജിപ്പിച്ചതാണ് പുതിയ നികുതിദായക സൗഹൃദ പോര്ട്ടല്;
- നികുതിദായകന് തുടര്നടപടികള്ക്ക് വേണ്ടി എല്ലാ ഇടപെടലുകളും അപ്ലോഡുകളും തീര്പ്പാക്കാത്ത പ്രവര്ത്തനങ്ങളും ഒരൊറ്റ ഡാഷ്ബോര്ഡില് പ്രദര്ശിപ്പിക്കും;
-തുടക്കത്തില് ഐ.ടി.ആര് 1, 4 , ഐ.ടി.ആര് 2  എന്നിവയ്ക്ക് വേണ്ടി നികുതിദായകരെ സഹായിക്കുന്നതിനായി സംവേദനാത്മക ചോദ്യങ്ങള്ക്കൊപ്പം സൗജന്യമായി ഐ.ടി.ആര് തയാറാക്കല് സോഫ്റ്റ്വെയര് ലഭ്യമാക്കും; ഐ.ടി.ആര് 3, 5, 6, 7 തയാറാക്കാനുള്ള സൗകര്യം പിന്നീടും ലഭ്യമാക്കും;
- നികുതിദായകര്ക്ക് തങ്ങളുടെ ഐ.ടി.ആര് മുന്കൂട്ടി ഫയല് ചെയ്യുന്നതിന് ഉപയോഗിക്കുന്ന ശമ്പളം, വീട് ആസ്തി, വ്യാപാരം/പ്രൊഫഷന് ഉള്പ്പെടെയുള്ള വരുമാനത്തിന്റെ ചില വിവരങ്ങളും തങ്ങളുടെ രൂപരേഖയും സജീവമായി മുന്കൂട്ടി സമകാലികമാക്കാന് കഴിയും. ടി.ഡി.എസ്, എസ്.എഫ്.ടി സ്റ്റേറ്റ്മെന്റുകള് അപ്ലോഡ് ചെയ്തതിനുശേഷം ശമ്പള വരുമാനം, പലിശ, ലാഭവിഹിതം, മൂലധന നേട്ടങ്ങള് എന്നിവയോടൊപ്പം നടത്തിയ പ്രീഫൈലിംഗിന്റെ വിശദമായ പ്രാപ്തത ലഭ്യമാകും ;
-നികുതിദായകരുടെ ചോദ്യങ്ങളോട് ഉടനടി പ്രതികരിക്കുന്നതിന് നികുതിദായകര്ക്ക് സഹായകരമായി പുതിയ കോള് സെന്റര്. വിശദമായ പതിവുചോദ്യങ്ങള്, ഉപയോക്ത മാനുവലുകള്, വീഡിയോകള്, ചാറ്റ്ബോട്ട് / ലൈവ് ഏജന്റ് എന്നിവയും ലഭ്യമാക്കും;
- ആദായനികുതി ഫോമുകള് ഫയല് ചെയ്യുന്നതിനുള്ള പ്രവര്ത്തനരീതികള്, നികുതി പ്രൊഫഷണലുകളെ ചേര്ക്കല്, മുഖമില്ലാത്ത പരിശോധനയിലോ അപ്പീലുകളിലോ ഉള്ള അറിയിപ്പുകള്ക്ക് പ്രതികരണങ്ങള് സമര്പ്പിക്കുക എന്നിവയും ലഭ്യമാകും.
(നികുതിദായകരുടെ അസൗകര്യം ഒഴിവാക്കുന്നതിനായി മുന്കൂര് നികുതി ഗഡു തീയതിക്ക് ശേഷം 2021 ജൂണ് 18 ന് പുതിയ നികുതി ഒടുക്കല് സംവിധാനം ആരംഭിക്കുമെന്ന് വ്യക്തമാക്കുന്നു. നികുതിദായകര്ക്ക് വിവിധ സവിശേഷതകളില് പരിചയം സാദ്ധ്യമാക്കുന്നതിനായി പുതിയ പോര്ട്ടലിന്റെ പ്രാഥമിക സമാരംഭം കുറിച്ചയുടന് തന്നെ മൊബൈല് ആപ്പും പുറത്തിറക്കും. പുതിയ സംവിധാനവുമായി പരിചയമാകാന് കുറച്ച് സമയം എടുക്കും, അതുകൊണ്ട് പുതിയ പോര്ട്ടല് സമാരംഭിച്ചതിന് ശേഷമുള്ള പ്രാരംഭകാലയളവിലേക്ക് എല്ലാ നികുതിദായകരുടെയും/പങ്കാളികളുടെയും ക്ഷമയ്ക്കായി വകുപ്പ് അഭ്യര്ത്ഥിക്കുന്നു, ഈ സുപ്രധാനമായി പരിവര്ത്തനത്തോടെ മറ്റ് പ്രവര്ത്തനങ്ങളും പുറത്തിറക്കും. നികുതിദായകര്ക്കും മറ്റ് പങ്കാളികള്ക്കും സുഗമമായ പ്രവര്ത്തനവഴക്കം നല്കുന്നതിനുള്ള പ്രത്യക്ഷനികുതിവകുപ്പിന്റെ മറ്റൊരു മുന്കൈയാണിത്.
മന്ത്രിസഭ
83 തേജസ് ലഘു യുദ്ധ വിമാനങ്ങൾ, എച്ച്എഎല്ലിൽ നിന്നും ഇന്ത്യൻ വ്യോമസേനക്കായി വാങ്ങാൻ കേന്ദ്ര മന്ത്രിസഭ അംഗീകാരം
45,696 കോടി രൂപ ചെലവിൽ 73 തേജസ് എംകെ- 1എ ലഘു യുദ്ധവിമാനങ്ങളും, 10 തേജസ് എംകെ-1 പരിശീലന ലഘു യുദ്ധവിമാനങ്ങളും വാങ്ങുന്നതിന് ഇന്ന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭ അംഗീകാരം നൽകി. ഇതോടൊപ്പം 1,202 കോടി രൂപയുടെ അടിസ്ഥാനസൗകര്യ രൂപകല്പന, വികസനം എന്നിവയ്ക്കും അനുമതി നൽകി.
നൂതന സാങ്കേതിക വിദ്യ ഉപയോഗിച്ച് തദ്ദേശീയമായി രൂപകൽപന നടത്തി, വികസിപ്പിച്ച്, നിർമ്മിച്ച 4+ തലമുറയിൽപെട്ട ലഘു യുദ്ധവിമാനമാണ് തേജസ് എംകെ-1എ . ദൃശ്യ പരിധിക്ക് പുറത്തുള്ള മിസൈൽ റേഞ്ച്, ഇലക്ട്രോണിക് വാർഫെയർ സ്വീറ്റ്, ആകാശത്തു നിന്ന് ഇന്ധനം നിറയ്ക്കാനുള്ള ശേഷി എന്നിവ ഇന്ത്യൻ വ്യോമസേനയുടെ പ്രവർത്തനങ്ങൾക്ക് കരുത്തേകും.
യുദ്ധ വിമാനങ്ങളുടെ അറ്റകുറ്റപ്പണികൾ, വ്യോമസേനാ താവളങ്ങളിൽ നടത്തുന്നതിന്, പദ്ധതിയുടെ കീഴിൽ അടിസ്ഥാനസൗകര്യ വികസനത്തിനും കേന്ദ്ര മന്ത്രിസഭ അംഗീകാരം നൽകി. യുദ്ധ വിമാനങ്ങൾ കൂടുതൽ കാര്യക്ഷമമായി നിലനിർത്തുന്നതിന് ഇത് വ്യോമസേനയെ സഹായിക്കും.
തേജസ് ലഘു യുദ്ധ വിമാനങ്ങൾ, ഹിന്ദുസ്ഥാൻ എയ്റോനോട്ടിക്സ് ലിമിറ്റഡ് , നിർമ്മിക്കുന്നത് വഴി ആത്മ നിർഭർ ഭാരതത്തിനെ കൂടുതൽ ശക്തിപ്പെടുത്തും.
പ്രധാനമന്ത്രിയുടെ ഓഫീസ്
അന്തരിച്ച മഹേഷ് ഭായ്, നരേഷ് ഭായ് കനോഡിയ എന്നിവര്ക്ക് പ്രധാനമന്ത്രി ആദരാഞ്ജലിയര്പ്പിച്ചു
അന്തരിച്ച ശ്രീ മഹേഷ് ഭായ്, ശ്രീ നരേഷ് ഭായ് കനോഡിയ എന്നിവര്ക്ക് പ്രധാനമന്ത്രി ശ്രീ നരേന്ദ്ര മോദി ഗാന്ധിനഗറില് ആദരാഞ്ജലി അര്പ്പിച്ചു. സിനിമ, സംഗീതം, സംസ്കാരം എന്നീ മേഖലകളുമായി ബന്ധപ്പെട്ടു പ്രവര്ത്തിച്ചവരാണ് ഇരുവരും.
പ്രധാനമന്ത്രിയുടെ ഓഫീസ്
ഉത്തർപ്രദേശിലെ ബുദൗണിൽ വാഹനാപകടത്തെ തുടർന്നുണ്ടായ ജീവഹാനിയിൽ പ്രധാനമന്ത്രി അനുശോചിച്ചു
ഉത്തർപ്രദേശിലെ ബുദൗൺ ജില്ലയിലുണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. അപകടത്തിൽ പരിക്കേറ്റവർ വേഗത്തിൽ സുഖം പ്രാപിക്കട്ടെയെന്നും മോദി ആശംസിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"ഉത്തർപ്രദേശിലെ ബദൗണിൽ നടന്ന വാഹനാപകടം അങ്ങേയറ്റം ദുഃഖകരമാണ്. ഇതിൽ തങ്ങളുടെ പ്രിയപ്പെട്ടവരെ നഷ്ടപ്പെട്ടവരോട് ഞാൻ അനുശോചനം രേഖപ്പെടുത്തുന്നു. അപകടത്തിൽ പരിക്കേറ്റവർ വേഗത്തിൽ സുഖം പ്രാപിക്കട്ടെയെന്ന് ആശംസിക്കുന്നു: പ്രധാനമന്ത്രി നരേന്ദ്ര മോദി ."
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 218.80 കോടി ഡോസ് വാക്സിൻ .
കഴിഞ്ഞ 24 മണിക്കൂറിൽ നൽകിയത് 3,44,525 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 34,598 പേർ; ചികിത്സയിലുള്ളത് ആകെ രോഗബാധിതരുടെ 0.08%
കഴിഞ്ഞ 24 മണിക്കൂറിനിടെ 3,481 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,40,36,152 ആയി; രോഗമുക്തി നിരക്ക് 98.74%
കഴിഞ്ഞ 24 മണിക്കൂറിൽ 1,968 പുതിയ കേസുകൾ റിപ്പോർട്ട് ചെയ്തു
പ്രതിദിന രോഗസ്ഥിരീകരണ നിരക്ക് 0.94%; പ്രതിവാര രോഗസ്ഥിരീകരണ നിരക്ക് 1.29%
ആകെ നടത്തിയത് 89.59 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 2,09,801 പരിശോധനകൾ
RRTN
പ്രത്യേക സേവനങ്ങളും ഫീച്ചറുകളും
വിമാനയാത്രക്കാരുടെ സൗകര്യങ്ങൾ വർധിപ്പിക്കാൻ സാങ്കേതിക വിദ്യ പരമാവധി പ്രയോജനപ്പെടുത്തണം : കേന്ദ്ര സഹമന്ത്രി വി. കെ. സിംഗ്
വിമാനത്താവളങ്ങളിൽ യാത്രക്കാരുടെ സൗകര്യം വർധിപ്പിക്കുന്നതിന് സാങ്കേതികവിദ്യ പരമാവധി പ്രയോജന പ്പെടുത്തണമെന്ന് കേന്ദ്രസഹമന്ത്രി ജനറൽ വി കെ സിംഗ്  നിർദേശിച്ചു. രണ്ടു ദിവസത്തെ സംസ്ഥാന സന്ദർശനത്തിനെത്തിയ അദ്ദേഹം തിരുവനന്തപുരം വിമാനത്താവളത്തിന്റെ വികസന പ്രവർത്തനങ്ങൾ അവലോകനം ചെയ്തു.
മലിനീകരണം ഒഴുവാക്കുന്നതിന് വിമാനത്താവളങ്ങളിൽ ഇലക്ട്രിക് വാഹനങ്ങൾ പരമാവധി ഉപയോഗിക്കണമെന്ന് കേന്ദ്രമന്ത്രി നിർദേശിച്ചു. നിലവിൽ തിരുവനന്തപുരം വിമാനത്താവളത്തിൽ 40 % വാഹനങ്ങൾ ഇലക്ട്രിക് ആണ്. ചെന്നൈ വിമാനത്താവളത്തിലേത് പോലെ വനിത സ്വയം സഹായ സംഘങ്ങളുടെ വിപണനകേന്ദ്രങ്ങൾക്ക് സൗകര്യമൊരുക്കണം . ഇതിലൂടെ വനിതാ ശാക്തീകരണത്തിന് കൂടുതൽ അവസരം നൽകുമെന്നും കേന്ദ്ര സഹമന്ത്രി പറഞ്ഞു.
തിരുവനന്തപുരം വിമാനത്താവളത്തിന്റെ വികസനപ്രവർത്തനങ്ങളിൽ ശ്രീ. വി. കെ. സിംഗ് സംതൃപ്തി രേഖപ്പെടുത്തി.
വിമാനത്താവള വികസനത്തിനായി രൂപം നൽകിയ മിഷൻ 2028 മാസ്റ്റർ പ്ലാനിന്റെ വിശദാംശങ്ങൾ സംബന്ധിച്ച അവതരണം യോഗത്തിൽ നടന്നു. അമേരിക്ക, ബ്രിട്ടൺ , സിംഗപ്പൂർ എന്നിവിടങ്ങളിലെ വ്യോമയാന കൺസൾട്ടൻസികളുടെ സഹായത്തോടെയാണ് ലോക നിലവാരത്തിലുള്ള മാസ്റ്റർ പ്ലാൻ തയ്യാറാക്കിയത് . നിലവിൽ പ്രതിവർഷം 4.5 ദശലക്ഷം യാത്രക്കാരാണ് തിരുവനന്തപുരം വിമാനത്താവളം പ്രയോജനപ്പെടുത്തുന്നത്. ഇത് 2024-25 ൽ 6.2 ദശലക്ഷമാകും. 2026-27 ൽ 12.4 ദശലക്ഷത്തിലേക്ക് ഉയർത്താനാണ് മാസ്റ്റർപ്ലാൻ വിഭാവനം ചെയ്യുന്നത്. വിമാനത്താവള വികസനത്തിന് 36 ഏക്കർ സ്ഥലം കൂടി ലഭിക്കുന്നത്തോടെ തിരുവനന്തപുരം വിമാനത്താവളം പ്രതിവർഷം 27 ദശലക്ഷം യാത്രക്കാർ എന്ന പരമാവധി ശേഷിയിൽ എത്തും.
ചീഫ് എയർപോർട്ട് ഓഫീസർ ശ്രീ. എം ദർശൻ സിംഗ്, റീജിയണൽ എക്സിക്യൂട്ടീവ് ഡയറക്ടർ എയർപോർട്ട് അതോറിറ്റി ഓഫ് ഇന്ത്യ ശ്രീ സജീവ് ജി പണിക്കർ, സി ഐ എസ് എഫ് ഉദ്യോഗസ്ഥർ തുടങ്ങിയവർ അവലോകന യോഗത്തിൽ സംബന്ധിച്ചു.
-ND-
(Visitor Counter : 109
പ്രധാനമന്ത്രിയുടെ ഓഫീസ്
ഗുജറാത്ത് ഭൂകമ്പത്തിന് ശേഷം കച്ചിന്റെ ഉയർച്ചയുടെ വീഡിയോ പ്രധാനമന്ത്രി പങ്കുവെച്ചു
ഭൂകമ്പത്തിന് ശേഷം ഗുജറാത്തിലെ കച്ച് വ്യവസായം, കൃഷി, വിനോദസഞ്ചാരം തുടങ്ങിയ മേഖലകളുടെ അഭിവൃദ്ധി പ്രാപിച്ച കേന്ദ്രമായി മാറിയതിന്റെ അടിസ്ഥാനത്തിലുള്ള വീഡിയോ പ്രധാനമന്ത്രി ശ്രീ നരേന്ദ്ര മോദി പങ്കുവെച്ചു. മോദി സ്റ്റോറി ട്വിറ്റർ ഹാൻഡിലിൽ ട്വീറ്റ് ചെയ്ത വീഡിയോയുടെ ചുവടെ അന്നത്തെ ഗുജറാത്ത് മുഖ്യമന്ത്രി ശ്രീ നരേന്ദ്ര മോദിയുടെ ശ്രദ്ധേയമായ പ്രവർത്തനത്തെക്കുറിച്ച് നിരവധി പേർ പ്രശംസിച്ചു.
പ്രധാനമന്ത്രി ട്വീറ്റ് ചെയ്തു :
"2001-ലെ ഭൂകമ്പത്തിന് ശേഷം ചിലർ കച്ചിനെ എഴുതിത്തള്ളി.
ചുരുങ്ങിയ സമയത്തിനുള്ളിൽ, കച്ച് ഉയർന്നു, അതിവേഗം വളരുന്ന ജില്ലകളിൽ ഒന്നായി ഇത് മാറി."
--ND--
(After the 2001 Earthquake, some people had written off Kutch. They said Kutch could never rise but these sceptics underestimated the spirit of Kutch.
— Narendra Modi  August 28, 2022
In no time, Kutch rose and it became one of the fastest growing districts. https://t.co/NVQNnNaoW8
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 207.29 കോടി കടന്നു
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 207.29 കോടി  കടന്നു. 2,75,36,174 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.96 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 1,25,076 പേരാണ്. ഇത് ആകെ രോഗബാധിതരുടെ 0.28 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 19,431 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,35,55,041 ആയി. ദേശീയ രോഗമുക്തി നിരക്ക് 98.53%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 16,299 പേർക്കാണ്.
കഴിഞ്ഞ 24 മണിക്കൂറിൽ 3,56,153 പരിശോധനകൾ നടത്തി. 87.92 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 4.85 ശതമാനമാണ്. പ്രതിദിന രോഗസ്ഥിരീകരണ നിരക്ക് 4.58 ശതമാനമാണ്.
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ഇന്ത്യൻ ടെലഗ്രാഫ് റൈറ്റ് ഓഫ് വേ ഭേദഗതി 2021 ചട്ടങ്ങൾ കേന്ദ്രസർക്കാർ വിജ്ഞാപനം ചെയ്തു
(ന്യൂഡൽഹി, ഒക്ടോബർ 22, 2021
ഇന്ത്യൻ ടെലഗ്രാഫ് വഴിക്കുള്ള അവകാശം   2021 ചട്ടങ്ങൾ കേന്ദ്രസർക്കാർ 2021 ഒക്ടോബർ 21ന് വിജ്ഞാപനം ചെയ്തു . ഓവർ ഗ്രൗണ്ട് ടെലഗ്രാഫ് ലൈനുകൾ സ്ഥാപിക്കുന്നതിനുള്ള ഏകീകൃത നടപടിക്രമങ്ങൾ, കുറഞ്ഞ ഒറ്റത്തവണ നഷ്ടപരിഹാരം എന്നിവയുമായി ബന്ധപ്പെട്ട വകുപ്പുകൾ 2016 ലെ ഇന്ത്യൻ ടെലഗ്രാഫ് റൈറ്റ് ഓഫ് വേ ചട്ടങ്ങളിൽ ഉൾപ്പെടുത്തുന്നത് ലക്ഷ്യമിട്ടാണ് നടപടി.
ഓവർ ഗ്രൗണ്ട് ടെലഗ്രാഫ് ലൈനുകൾ സ്ഥാപിക്കുന്നതിനുള്ള ഒറ്റത്തവണ നഷ്ടപരിഹാരം കിലോമീറ്ററിന് പരമാവധി 1000 രൂപ ആയിരിക്കും. ഓവർ ഗ്രൗണ്ട് ടെലഗ്രാഫ് ലൈനുകൾക്കുള്ള RoW അപേക്ഷകളുടെ ഡോക്കുമെന്റേഷൻ നടപടികൾ ലളിതവൽക്കരിച്ചിട്ടുണ്ട്.
ഭൂഗർഭ-ഓവർ ഗ്രൗണ്ട് ടെലഗ്രാഫ് സംവിധാനങ്ങളുടെ സ്ഥാപനം, പാലനം, പ്രവർത്തനം, അറ്റകുറ്റപ്പണികൾ, മാറ്റി സ്ഥാപിക്കൽ തുടങ്ങിയവയ്ക്ക്, നിർവഹണ ചിലവുകൾ, പുനസ്ഥാപന ചെലവുകൾ എന്നിവ അല്ലാതെ മറ്റ് ഫീസുകൾ ഒന്നും തന്നെ ഉണ്ടായിരിക്കുന്നതല്ല.
രാജ്യത്തുടനീളം ഡിജിറ്റൽ വാർത്താവിനിമയ അടിസ്ഥാനസൗകര്യങ്ങളുടെ സ്ഥാപനം, വ്യാപനം എന്നിവ ലക്ഷ്യമിട്ടുള്ള റൈറ്റ് ഓഫ് വേ അനുബന്ധ അനുമതി നടപടിക്രമങ്ങൾ ലളിതവൽക്കരിക്കാൻ ഈ ഭേദഗതികൾ വഴി തുറക്കും.
രാജ്യരക്ഷാ മന്ത്രാലയം
ദേശീയ യുദ്ധ സ്മാരകത്തിന്റെ മൂന്നാം വാർഷിക ആഘോഷം നാളെ
ദേശീയ യുദ്ധ സ്മാരകത്തിന്റെ  മൂന്നാം വാർഷികം 2022 ഫെബ്രുവരി 25-ന് ആഘോഷിക്കും. ഈ അവസരത്തിൽ, ചീഫ് ഓഫ് ഇന്റഗ്രേറ്റഡ് ഡിഫൻസ് സ്റ്റാഫ് റ്റൂ ദി ചെയർമാൻ, ചീഫ്സ് ഓഫ് സ്റ്റാഫ് കമ്മിറ്റി , എയർ മാർഷൽ ബിആർ കൃഷ്ണയും, കര-നാവിക-വ്യോമസേന ഉപ മേധാവിമാരും ദേശീയ യുദ്ധ സ്മാരകത്തിൽ പുഷ്പചക്രം അർപ്പിക്കുകയും രാഷ്ട്രത്തിനായി വീരമൃത്യു വരിച്ച ധീരർക്ക് ആദരാഞ്ജലികൾ അർപ്പിക്കുകയും ചെയ്യും.
ന്യൂഡൽഹിയിലെ രോഹിണിയിലുള്ള വിഎസ്പികെ ഇന്റർനാഷണൽ സ്കൂളിലെ വിദ്യാർത്ഥികളുടെ ബാൻഡും ഇന്റർ സർവീസസ് ബാൻഡും കാണികളെ ആകർഷിക്കും. വൈകിട്ട് ,സൈനികരുടെ പരമോന്നത ത്യാഗത്തെ അനുസ്മരിച്ച് നെക്സ്റ്റ് ഓഫ് കിൻ  എന്ന ചടങ്ങിൽ വീര മൃത്യു വരിച്ച ഒരു സൈനികൻറ്റെ ബന്ധു യുദ്ധ സ്മാരകത്തിൽ പുഷ്പചക്രം അർപ്പിക്കുന്ന ചടങ്ങോടെ പരിപാടി സമാപിക്കും.
സേവനത്തിനിടെ നടത്തിയ പരമോന്നത ത്യാഗത്തിലൂടെ അനശ്വരമാക്കപ്പെട്ട സൈനികരെ അനുസ്മരിക്കുന്ന ദേശീയ യുദ്ധ സ്മാരകത്തിൽ ആദരസൂചകമയി ഒരു ശാശ്വത ജ്വാല തെളിയുന്നുണ്ട്.
PIB Headquarters
അലഹാബാദ് ഹൈക്കോടതിയുടെ 150ാം വാര്ഷികം; റിസര്വ് ബാങ്ക് അഞ്ചുരൂപയുടെ പ്രത്യേക നാണയം പുറത്തിറക്കും
അലഹാബാദ് ഹൈക്കോടതിയുടെ 150 ാം വാര്ഷികത്തോട നുബന്ധിച്ച് റിസര്വ് ബാങ്ക് അഞ്ചുരൂപയുടെ പ്രത്യേക
നാണയങ്ങള് പുറത്തിറക്കും. നാണയത്തിന്റെ മുന്വശത്ത് അശോക സ്തംഭത്തിലെ സിംഹമുദ്രയും അതിനു താഴെ
സത്യമേ വ ജയതേ എന്നും രേഖപ്പെടുത്തിയിരിക്കും. നാണയത്തിന്റ മുന്വശത്തെ ഇടതു ഭാഗത്ത് ദേവ്നാഗരി
ലിപിയില് ഭാരത് എന്നും വലതു ഭാഗത്ത് ഇന്ത്യ എന്ന് ഇംഗ്ലീഷിലും രേഖപ്പെടുത്തിയിരിക്കും. സിംഹമുദ്രക്കു താഴെ
രൂപയുടെ ചിഹ്നവും 5 എന്ന അക്കവും രേഖപ്പെടുത്തിയിരിക്കും.
നാണയത്തിന്റെ പിന്വശത്ത് മധ്യഭാഗത്തായി ഒരു പുസ്തകത്തില് നിന്നും ഉയര്ന്നുവരുന്ന അലഹാബാദ്
ഹൈക്കോടതിയുടെ മധ്യവശം ആലേഖനം ചെയ്തിരിക്കും. അലഹാബാദ് ഹൈക്കോടതിയുടെ 150ാം വാര്ഷികം
എന്ന് ദേവനാഗരി ലിപിയില് നാണയത്തിന്റ മുകള്വശത്തും താഴ്ഭാഗത്ത് ഇംഗ്ലീഷിലും രേഖപ്പെടുത്തിയിരിക്കും.
നാണയത്തിന്റെ വൃത്തപരിധിയില് മുകളില് 1866 എന്നും താഴെ 2016 എന്ന് വര്ഷവും അക്കത്തില്
രേഖപ്പെടുത്തിയിരിക്കും.
2011 ലെ കോയിനേജ് ആക്ട് അനുസരിച്ചാണ് ഈ നാണയത്തിന് നിയമപ്രാബല്യമുണ്ടാവുക. 5 രൂപയുടെ മുന്പ്
(പുറത്തിറക്കിയ നാണയങ്ങള് തുടര്ന്നും പ്രചാരത്തിലുണ്ടാവുമെന്ന് റിസര്വ് ബാങ്ക് പത്രക്കുറിപ്പില് അറിയിച്ചു.
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ. നരേന്ദ്ര മോദിയും ഡെന്മാര്ക്ക് പ്രധാനമന്ത്രി ബഹുമാനപ്പെട്ട മെറ്റി ഫ്രെഡറിക്സണും ടെലിഫോണില് സംസാരിച്ചു
പ്രധാനമന്ത്രി ശ്രീ. നരേന്ദ്ര മോദി, ഡെന്മാര്ക്ക് പ്രധാനമന്ത്രി ബഹുമാനപ്പെട്ട മെറ്റി ഫ്രെഡറിക്സണുമായി ടെലിഫോണില് സംസാരിച്ചു.
(ഇരു രാജ്യങ്ങളും കോവിഡ്- 19നെ പ്രതിരോധിക്കാന് കൈക്കൊണ്ട നടപടികള് ഇരു നേതാക്കളും താരതമ്യംചെയ്തു. രോഗബാധ വര്ധിക്കാത്തവിധം ലോക്ഡൗണ് വ്യവസ്ഥകള് പിന്വലിക്കുന്നതില് ഡെന്മാര്ക്ക് നേടിയ വിജയത്തെ പ്രധാനമന്ത്രി അഭിനന്ദിച്ചു. അനുഭവങ്ങള് പാഠമാക്കാന് ഇന്ത്യന്, ഡാനിഷ് വിദഗ്ധര് തമ്മിലുള്ള ബന്ധം നിലനിര്ത്താന് ഇരുവരും സമ്മതിച്ചു.
ഇന്ത്യ-ഡെന്മാര്ക്ക് ബന്ധം ശക്തിപ്പെടുത്താനുള്ള ആഗ്രഹം ആവര്ത്തിച്ച നേതാക്കള്, കോവിഡിനു ശേഷമുള്ള ലോകത്ത് ഇരു രാജ്യങ്ങളും സഹകരിച്ച് എങ്ങനെ പ്രവര്ത്തിക്കാന് സാധിക്കുമെന്നു ചര്ച്ച നടത്തുകയും ചെയ്തു.
2020 മേയ് 12നു രണ്ടു രാജ്യങ്ങളിലെയും വിദേശകാര്യ മന്ത്രിമാര് നടത്തിയ ജോയിന്റ് കമ്മിഷന് മീറ്റിങ് ഫലപ്രദമായി സംഘടിപ്പിക്കപ്പെട്ടതിനെ ഇരുവരും സ്വാഗതം ചെയ്തു.
ആരോഗ്യ ഗവേഷണം, ശുദ്ധമായ ഹരിതോര്ജം, കാലാവസ്ഥാ വ്യതിയാന പുനര്നിര്മാണം തുടങ്ങിയ മേഖലകള് പരസ്പരം ഗുണകരമായ സഹകരണത്തിനു വളരെയധികം സാധ്യതകള് പ്രദാനം ചെയ്യുന്നു എന്നു സമ്മതിച്ച നേതാക്കള് ഇന്ത്യയും ഡെന്മാര്ക്കും തമ്മില് കരുത്തുറ്റ ഹരിതാഭമായ തന്ത്രപ്രധാനമായ പങ്കാളിത്തം യാഥാര്ഥ്യമാക്കുന്നതിനായി പ്രവര്ത്തിക്കാനുള്ള പ്രതിബദ്ധത പരസ്പരം വെളിപ്പെടുത്തി.
പ്രധാനമന്ത്രിയുടെ ഓഫീസ്
രാജമാതാ വിജയ രാജെ സിന്ധ്യ ജിയുടെ ജയന്തി ദിനത്തിൽ പ്രധാനമന്ത്രി അവർക്ക് ആദരാഞ്ജലികൾ അർപ്പിച്ചു
രാജമാതാ വിജയ രാജെ സിന്ധ്യ ജിയുടെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി ആദരാഞ്ജലികൾ അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"രാജ്മാതാ വിജയ രാജെ സിന്ധ്യ ജിയ്ക്ക് ജയന്തി ദിനത്തിൽ ആദരാഞ്ജലികൾ. ജനസേവനത്തിന് സമർപ്പിക്കപ്പെട്ട ഒരു ജീവിതമായിരുന്നു അവരുടേത്. അവർ ധൈര്യശാലിയും ദയയുള്ളവരുമായിരുന്നു. ബിജെപി ജനങ്ങൾ വിശ്വസിക്കുന്ന ഒരു പാർട്ടിയായി ഉയർന്നുവന്നിട്ടുണ്ടെങ്കിൽ, കാരണം, ഞങ്ങൾക്ക് രാജ്മാതാ ജിയെപ്പോലുള്ള ശക്തരായിരുന്നു. ജനങ്ങൾക്കിടയിൽ പ്രവർത്തിക്കുകയും പാർട്ടിയെ ശക്തിപ്പെടുത്തുകയും ചെയ്തു.
(
കൃഷി മന്ത്രാലയം
കല്ലുമ്മക്കായ വിളവെടുപ്പ് നടത്തി
കേന്ദ്ര സമുദ്രമത്സ്യ ഗവേഷണ സ്ഥാപനത്തിന്റെ  മേൽനോട്ടത്തിൽ കുടുംബശ്രീ യൂണിറ്റുകൾ മൂത്തകുന്നത്തും ചേറ്റുവയിലും നടത്തിയ കല്ലുമ്മക്കായ കൃഷി വിളവെടുത്തു. മൂത്തകുന്നം കായലിൽ നിന്ന് ഒന്നര ടണ്ണും, ചേറ്റുവയിൽ നിന്ന് 350 കിലോ കല്ലുമ്മക്കായയുമാണ് വിളവെടുത്തത്. കഴിഞ്ഞ ഡിസംബറിലാണ് കൃഷി ആരംഭിച്ചത്.
ശാസ്ത്രീയമായി ശുദ്ധീകരിച്ച ശേഷം തോട് കളഞ്ഞ കല്ലുമ്മക്കായ സിഎംഎഫ്ആർഐയിൽ നിന്ന് പൊതുജനങ്ങൾക്ക് വാങ്ങാവുന്നതാണ്. സിഎംഎഫ്ആർഐയുടെ ATIC കൗണ്ടറിൽ നിന്നും പ്രവൃത്തി ദിവസങ്ങളിൽ രാവിലെ 10നും വൈകീട്ട് 4നുമിടയിൽ വാങ്ങാം. 250 ഗ്രാം പായ്ക്കറ്റിന് 200 രൂപയാണ് വില. ഫോൺ 0484 2394867 .
പ്രധാനമന്ത്രിയുടെ ഓഫീസ്
ഫ്രഞ്ച് പ്രസിഡന്റിന്റെ നയതന്ത്ര ഉപദേശകന് മിസ്റ്റര് ഇമ്മാനുവല് ബോണ് പ്രധാനമന്ത്രിയെ സന്ദര്ശിച്ചു
(ഫ്രഞ്ച് പ്രസിഡന്റ് ഹിസ് എക്സലന്സി ഇമ്മാനുവല് മാര്ക്കോണിന്റെ നയതന്ത്ര ഉപദേശകന് മിസ്റ്റര് ഇമ്മാനുവല് ബോണ് പ്രധാനമന്ത്രി ശ്രീ നരേന്ദ്രമോദിയെ സന്ദര്ശിച്ചു.
ഭീകരവാദത്തിനെതിരായ പോരാട്ടം, സൈബര് സുരക്ഷ, പ്രതിരോധം, തന്ത്രപരമായ സഹകരണം എന്നിവ ഉള്പ്പെടെയുള്ള ഇന്ത്യാ-ഫ്രാന്സ് തന്ത്രപരമായ പങ്കാളിത്തത്തിന്റെ സുപ്രധാന ഘടകങ്ങളില് ഇരു രാജ്യങ്ങളും ഉണ്ടാക്കിയ പുരോഗതിയില് പ്രധാനമന്ത്രി സംതൃപ്തി പ്രകടിപ്പിച്ചു.
ഇന്ത്യയും ഫ്രാന്സും തമ്മില് സമുദ്രവും ബഹുതല സഹകരണവും ഉള്പ്പെടെ വിവിധ പ്രാദേശിക ആഗോള പ്രശ്നങ്ങളിലുള്ള സഹകരണത്തിനെക്കുറിച്ച് മിസ്റ്റര് ബോണ് പ്രധാനമന്ത്രിക്ക് വിശദീകരിച്ചു.
അടുത്തിടെ പ്രസിഡന്റ് മാര്കോണുമായുണ്ടായ ആശയവിനിമയങ്ങളെക്കുറിച്ച് വളരെ താല്പര്യത്തോടെ പ്രധാനമന്ത്രി അനുസ്മരിച്ചു. പ്രസിഡന്റിന്റെ ആരോഗ്യത്തിന് അദ്ദേഹം ശുഭാംശസകള് അറിയിക്കുകയും ചെയ്തു. സ്ഥിതിഗതികള് അനുവദിക്കുമ്പോള് പ്രസിഡന്റ് മാര്ക്കോണിനെ ഇന്ത്യ സന്ദര്ശിക്കുന്നതിനുള്ള ക്ഷണം അദ്ദേഹം ആവര്ത്തിച്ചു.
2021 ജനുവരി 7ന് നടന്ന ഇന്ത്യാ-ഫ്രാന്സ് തന്ത്രപരമായ സംഭാഷണത്തിനായുള്ള ഇന്ത്യാ സന്ദര്ശനത്തിലാണ് മിസ്റ്റര് ഇമ്മാനുവല് ബോണ്.